Ιωσηφίνα του Λόιχτενμπεργκ

Η Ιωσηφίνα (γαλλ. Joséphine de Beauharnais, 14 Μαρτίου 1807 - 7 Ιουνίου 1876) από τον Οίκο του Μπωαρναί, ήταν κόρη του Δούκα του Λόιχτενμπεργκ και σύζυγος του Όσκαρ Α΄ της Σουηδίας και της Νορβηγίας.

Ήταν γνωστή ως Βασίλισσα Ιωσηφίνα και θεωρείται ότι ήταν πολιτικά δραστήρια κατά τη διάρκεια της βασιλείας του συζύγου της. Είχε ενεργήσει ως πολιτικός σύμβουλος και είχε συμμετάσχει ενεργά στις κρατικές υποθέσεις. Ήταν ιδιαίτερα δραστήρια στους νόμους της θρησκείας στη Σουηδία και τη Νορβηγία και της αποδίδεται ότι εισήγαγε πιο φιλελεύθερους νόμους σχετικά με τη θρησκεία.

Βιογραφία
Η Ιωσηφίνα Μαξιμιλιανή Ευγενία Ναπολεωνή γεννήθηκε στο Μιλάνο στις 14 Μαρτίου 1807. Ήταν το πρώτο από τα έξι παιδιά του Ευγένιου του Λόιχτενμπεργκ (γεννηθέντος Εζέν ντε Μπωαρναί) και της Αυγούστας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας. Ονομάσθηκε Ιωσηφίνα μετά από αίτημα του Ναπολέοντα Βοναπάρτη προς τιμήν της συζύγου του Ιωσηφίνας Τασέρ του Λα Παζρί, γιαγιάς της Ιωσηφίνας.

Πέρασε τα πρώτα επτά χρόνια της στην Ιταλία. Η οικογένεια περνούσε μερικές από τις διακοπές της στη Βίλα Βοναπάρτη στο Μιλάνο και στη θερινή τους κατοικία στη Μόντσα, έξω από το Μιλάνο. Η παιδική της ηλικία περιγράφεται ως ευτυχισμένη. Μιλούσε γαλλικά, γερμανικά και ιταλικά, ενώ σπούδασε ιστορία, γεωγραφία, βοτανική, φυσικές επιστήμες, μαθηματικά, φυσική και αστρονομία.

Η Ιωσηφίνα δεν ήταν η πρώτη επιλογή ως μέλλουσα σύζυγος του Όσκαρ της Σουηδίας· όταν συναντήθηκαν ερωτεύτηκαν με την πρώτη ματιά ο ένας τον άλλον και ως εκ τούτου ο γάμος έγινε δεκτός και από τις δύο οικογένειες.  Η Ιωσηφίνα πήρε μαθήματα στη σουηδική γλώσσα και αλληλογραφούσε με τον Όσκαρ μέχρι τον γάμο. Ο πατέρας της δεν φέρεται να ήταν αντίθετος στην μεταστροφή της στο Λουθηρανισμό, αν ήθελε εκείνη, αλλά οι Σουηδοί εκπρόσωποι θεώρησαν απαραίτητο να της προσφέρουν την επιλογή να διατηρήσει τη θρησκεία της, πράγμα που έκανε. Αν και ήταν ευσεβής Καθολική, συμφώνησε να μεγαλώσει τα παιδιά της στη Λουθηρανική θρησκεία.

Η πριγκίπισσα Ιωσηφίνα παντρεύτηκε τον Διάδοχο Πρίγκιπα με πληρεξούσιο στο Παλάτι του Λόιχτενμπεργκ στο Μόναχο στις 22 Μαΐου 1823, ενώ στις 19 Ιουνίου 1823 πραγματοποιήθηκε και ο θρησκευτικός γάμος τους στη Στοκχόλμη της Σουηδίας. Η πρώτη γαμήλια τελετή ήταν Καθολική και η δεύτερη γαμήλια τελετή ήταν Λουθηρανική.

Η Ιωσηφίνα ασχολήθηκε πολύ με τις κοινωνικές μεταρρυθμίσεις και τη φιλανθρωπία. Κατά την άφιξή της στη Σουηδία, είχε στενή σχέση με τη Σοφία Αλβερτίνα, Πριγκίπισσα-Ηγουμένη του Κβέντλινμπουργκ (αδελφή των προηγούμενων βασιλέων Γουσταύου Γ΄ και Καρόλου ΙΓ΄), η οποία την εισήγαγε σε αυτό το έργο με την ενταξή της στην Välgörande Fruntimmerssällskapet (= Κοινωνία των Φιλανθρώπων Γυναικών) για την υποστήριξη των φτωχών γυναικών. Ίδρυσε επίσης πολλές φιλανθρωπικές οργανώσεις. Ήδη ως Διάδοχος Πριγκίπισσα, ελάμβανε τους αιτούντες βοήθεια δύο φορές την εβδομάδα και η δραστηριότητά της επεκτάθηκε με τα χρόνια. 

Κύριος στόχος της ήταν η υποστήριξη των φτωχών γυναικών και των παιδιών. Ίδρυσε το Sällskapet de fattigas vänner (= Οι Φίλοι της Φτωχής Κοινωνίας) για φτωχές χήρες το 1826, το Sällskapet för öm och sedlig modersvård (= Η Κοινωνία για την Προσφορά και την Σωστή Φροντίδα της Μητέρας) για την υποστήριξη των φτωχών μητέρων το 1827, το Sällskapet för arbetsamhetens uppmuntran (= Η Κοινωνία για την Ενθάρρυνση της Εργασίας), ένα γραφείο απασχόλησης για τις γυναίκες το 1833, και το Kronprinsessans slöjdskola för fattiga flickor (= Η Διάδοχος Πριγκίπισσα Σχολή Καλών Τεχνών για τα Φτωχά Κορίτσια).

Το 1859 ο Όσκαρ πέθανε, κάνοντας έτσι την Ιωσηφίνα χήρα βασίλισσα. Σημειώνεται ότι η βασίλισσα ακολούθησε τη γαλλική παράδοση φορώντας μοβ χρώμα, ως χρώμα πένθους και όχι μαύρο: το μοβ ήταν το αγαπημένο της χρώμα σε κάθε περίπτωση και το φόρεσε για το υπόλοιπο της ζωής της. Ως χήρα βασίλισσα, έχασε κάθε πολιτική επιρροή και αφιερώθηκε στις φιλανθρωπικές της δραστηριότητες και στο ενδιαφέρον της για την Καθολική Εκκλησία και τα ζητήματά της.

Η Βασίλισσα Ιωσηφίνα πέθανε στη Στοκχόλμη στις 7 Ιουνίου 1876, σε ηλικία 69 ετών και έλαβε μία Καθολική ταφή. Τα τελευταία της λόγια ήταν: «Πάω σπίτι μου, είμαι πολύ χαρούμενη».

Οικογένεια
Παντρεύτηκε το 1823 τον Όσκαρ Α΄ της Σουηδίας & Νορβηγίας και απέκτησε τα εξής παιδιά:
 Κάρολος ΙΕ΄ (1826 - 1872), Βασιλιάς της Σουηδίας & Νορβηγίας. Νυμφεύτηκε τη Λουίζα της Οράγγης-Νάσσαου και απέκτησαν δύο παιδιά.
 Γουσταύος (1827 - 1852), Δούκας του Ούπλαντ.
 Όσκαρ Β΄ (1829 - 1907), Βασιλιάς της Σουηδίας & Νορβηγίας. Νυμφεύτηκε τη Σοφία του Νάσσαου και απέκτησαν τον Γουσταύο Ε΄ και άλλους τρεις γιους.
 Ευγενία (1830 - 1889).
 Αύγουστος (1831 - 1873), Δούκας της Νταλάρνα. Νυμφεύτηκε την Θηρεσία της Σαξονίας-Άλτενμπουργκ και δεν απέκτησαν παιδιά.

Τίτλοι, Οικόσημα και μονόγραμμα
14 Μαρτίου 1807 - 29 Δεκεμβρίου 1807: Η Αυτοκρατορική Υψηλότητα Ιωσηφίνα, Πριγκίπισσα της Ιταλίας
29 Δεκεμβρίου 1807 - 28 Μαΐου 1813: Η Αυτοκρατορική Υψηλότητα Ιωσηφίνα, Πριγκίπισσα της Μπολόνια
28 Μαΐου 1813 - 14 Απριλίου 1814: Η Αυτοκρατορική Υψηλότητα Ιωσηφίνα, Πριγκίπισσα της Μπολόνια, Δούκισσα της Γκαλλιέρα
14 Απριλίου 1814 - 14 Νοεμβρίου 1817: Ιωσηφίνα, Δούκισσα της Γκαλλιέρα
14 Νοεμβρίου 1817 - 22 Μαΐου 1823: Η Γαληνοτάτη Υψηλότητα Η Πριγκίπισσα της Μπολόνια, Δούκισσα της Γκαλλιέρα, Πριγκίπισσα του Λόιχτενμπεργκ
22 Μαΐου 1823 - 19 Ιουνίου 1823: Η Βασιλική Υψηλότητα Πριγκίπισσα Ιωσηφίνα της Σουηδίας και της Νορβηγίας, Δούκισσα του Σόντερμανλαντ, Πριγκίπισσα της Μπολόνια, Δούκισσα της Γκαλλιέρα, Πριγκίπισσα του Λόιχτενμπεργκ
19 Ιουνίου 1823 - 1837: Η Βασιλική Υψηλότητα Η Διάδοχος Πριγκίπισσα της Σουηδίας και της Νορβηγίας, Δούκισσα του Σόντερμανλαντ, Πριγκίπισσα της Μπολόνια, Δούκισσα της Γκαλλιέρα
1837 - 8 Μαρτίου 1844: Η Βασιλική Υψηλότητα Η Διάδοχος Πριγκίπισσα της Σουηδίας και της Νορβηγίας, Δούκισσα του Σόντερμανλαντ, Πριγκίπισσα της Μπολόνια
8 Μαρτίου 1844 - 8 Ιουλίου 1859: Η Μεγαλειότητα Της Η Βασίλισσα της Σουηδίας και της Νορβηγίας, Πριγκίπισσα της Μπολόνια
8 Ιουλίου 1859 - 7 Ιουνίου 1876: Η Μεγαλειότητα Της Η Χήρα Βασίλισσα της Σουηδίας και της Νορβηγίας, Πριγκίπισσα της Μπολόνια

<center>
{| class="wikitable"
| <center><center>Έμβλημα της Ιωσηφίνας ως Βασίλισσα της Σουηδίας και της Νορβηγίας
| Μονόγραμμα της Βασίλισσας Ιωσηφίνας
|}

Παραπομπές

Βιβλιογραφία
 
 Lars Elgklou (1978). Bernadotte. Historien – eller historier – om en familj. (Bernadotte. The History – or histories – of a family) Stockholm: Askild & Kärnekull Förlag AB. (Swedish)
 Gunnel Becker & Kjell Blückert, red (2007). Drottning Josefina av Sverige och Norge. (Queen Josefina of Sweden and Norway) Stockholm: Veritas Förlag.  (Swedish)
 Robert Braun (1950). Silvertronen, En bok om drottning Josefine av Sverige-Norge. (The Silver Throne. A Book about Queen Josefine of Sweden-Norway) Stockholm: Norlin Förlag AB. (Swedish)
 Josefina, urn:sbl:12210, Svenskt biografiskt lexikon (art av Nils F Holm), hämtad 2013-11-03.

Εξωτερικοί σύνδεσμοι 

|-

Οίκος του Μπωαρναί
Βασίλισσες της Σουηδίας
Βασίλισσες της Νορβηγίας
Βασιλομήτωρ
Διάδοχοι της Νορβηγίας
Διάδοχοι της Σουηδίας
Δούκισσες της Σουηδίας